b'\n_START_ARTICLE_\nStolnica svetega Petra, Beauvais\n_START_SECTION_\nZgodovina\n_START_PARAGRAPH_\nGradnja se je za\xc4\x8dela leta 1225 v \xc4\x8dasu \xc5\xa1kofa Milo Nanteuila, takoj po tretjem po\xc5\xbearu v stari baziliki z lesenim ostre\xc5\xa1jem, ki je imela oltar posve\xc4\x8den le tri leta pred po\xc5\xbearom. Kon\xc4\x8dana je bila v jeseni 1272 v dveh fazah, s premorom v letih 1232-1238 zaradi te\xc5\xbeav s financiranjem, ki jo je povzro\xc4\x8dil boj z Ludvikom IX. Dve fazi sta prepoznavni z rahlim premikom v osi zgradbe in z zna\xc4\x8dilnimi "spremembami v slogu\xc2\xab, delo Stephena Murraya. V \xc4\x8dasu \xc5\xa1kofa Guillauma de Greza, so obok zvi\xc5\xa1ali za 4,9 m, da bi bila najvi\xc5\xa1je obokana stolnica v Evropi. Obok v notranjosti kora dose\xc5\xbee 48 m v vi\xc5\xa1ino, kar je dale\xc4\x8d preseglo stolnico Notre-Dame v Amiensu, z 42 metri v ladji._NEWLINE_Delo je bilo prekinjeno leta 1284 po poru\xc5\xa1itvi nekaterih malo prej kon\xc4\x8danih obokov v koru, kar je povzro\xc4\x8dilo zastoj v nadaljnji gradnji v gotskem slogu; sodobni zgodovinarji imajo zadr\xc5\xbeke glede takega deterministi\xc4\x8dnega pogleda. Stephen Murray je ugotavljal da je poru\xc5\xa1itev tudi posledica "uporabe v starih manj\xc5\xa1ih strukturah povezano z demografskim upadanjem, stoletno vojno in trinajstim stoletjem.\xc2\xab_NEWLINE_Velike gotske strukture so se seveda gradile \xc5\xa1e naprej. Kor je bil obnovljen enaki vi\xc5\xa1ini, vendar z ve\xc4\x8d stebri v apsidi in koru, pretvorbo \xc5\xa1tiristranskih obokov do \xc5\xa1eststranske.  Transept je bil zgrajen med letoma 1500-1548. Leta 1573 se je poru\xc5\xa1il preve\xc4\x8d ambiciozen 153 metrov visok osrednji stolp, kar je spet ustavilo delo. Stolp bi v tistem \xc4\x8dasu naredil cerkev za najvi\xc5\xa1jo zgradbo na svetu. Pozneje je bil narejen majhen strukturni dodatek._NEWLINE_Kor je bil vedno iskreno ob\xc4\x8dudovan: Eug\xc3\xa8ne Viollet-le-Duc ga je imenoval Parthenon francoske gotike._NEWLINE_Njene fasade, \xc5\xa1e posebej ju\xc5\xbena, imajo vse bogastvo poznega gotskega sloga. Izrezljana lesena vrata v obeh, severnem in ju\xc5\xbenem portalu, so mojstrovine gotske in renesan\xc4\x8dne izdelave. Cerkev ima dovr\xc5\xa1eno astronomsko uro v neogotskem slogu (1866) in tapiserije iz 15. in 17. stoletja, toda glavni umetni\xc5\xa1ki zakladi so vitraji, okna iz 13., 14. in 16. stoletja, najlep\xc5\xa1a od njih so delo renesan\xc4\x8dnega umetnika Engranda Le Princa, rojenega v Beauvaisu. Njemu pripisujejo tudi nekaj vitrajev v St. Etienne, v drugi cerkvi v mestu, in zanimiv primer prehoda med gotskim in renesan\xc4\x8dnim slogom._NEWLINE_V srednjem veku so 14. januarja praznovali Praznik oslov, praznik stolnice v spomin na beg v Egipt.\n_START_SECTION_\nArhitektura\n_START_PARAGRAPH_\nV tekmi za izgradnjo najvi\xc5\xa1je stolnice v 13. stoletju, so graditelji Saint-Pierre de Beauvais potisnili tehnologijo na rob. \xc4\x8ceprav naj bi bila struktura vi\xc5\xa1ja, so bili oporniki tanj\xc5\xa1i, da bi dobili maksimalno svetlobo v prostor. Leta 1284, le dvanajst let po zaklju\xc4\x8dku, se je del kornega oboka zru\xc5\xa1il, skupaj z nekaj razpornimi loki. Zdaj domnevajo, da je bila poru\xc5\xa1itev posledica resonan\xc4\x8dnih vibracij, ki so nastale zaradi mo\xc4\x8dnega vetra._NEWLINE_Na fotografiji so vidne jeklene palice, ki podpirajo razporne loke; ni znano, kdaj si bile te name\xc5\xa1\xc4\x8dene. Tehnologija bi sicer morala biti na voljo v \xc4\x8dasu za\xc4\x8detne gradnje, a je bila uporabljena verjetno po poru\xc5\xa1itvi leta 1284 ali \xc5\xa1e pozneje. Leta 1960 so bile odstranjene \xc5\xbeelezne palice; razmi\xc5\xa1ljanje je bilo, da je bilo to \xc5\xa1kandalozno in nepotrebno. \xc5\xa0e ve\xc4\x8d, nihanja, ki jih je povzro\xc4\x8dal veter v sunkih na kor in transept, je kasneje zahteval ponovno namestitev veznih palic, tokrat s palicami iz jekla, ker je jeklo manj togo._NEWLINE_Kot ka\xc5\xbee tloris, je bila v prvotno obliko vklju\xc4\x8dena tudi ladja. Ta ni bila nikoli zgrajena. Tako pomanjkanje podpore, ki bi jo prevzela ladja, prispeva k strukturni \xc5\xa1ibkosti stolnice._NEWLINE_S \xc4\x8dasom so se pojavile \xc5\xa1e druge te\xc5\xbeave, ki so zahtevale bolj drasti\xc4\x8dne ukrepe. Severni transept ima zdaj \xc5\xa1tiri velike lesene in jeklene bo\xc4\x8dne vezi na razli\xc4\x8dnih vi\xc5\xa1inah, name\xc5\xa1\xc4\x8denih v letih 1990, da prepre\xc4\x8dujejo razpad (glej fotografijo). Poleg tega je glavni eta\xc5\xbea transepta prekinjena z mnogo ve\xc4\x8djimi oporami, ki se dvigajo iz tal pod 45-stopinjskim kotom. Ti oporniki so bili name\xc5\xa1\xc4\x8deni kot ukrep v sili, ki zagotavlja dodatno podporo stebrom, ki \xc5\xa1e zdaj nosijo najvi\xc5\xa1ji obok na svetu._NEWLINE_Ti za\xc4\x8dasni ukrepi bodo ostali v veljavi dokler ne bo dolo\xc4\x8dena trajnej\xc5\xa1a re\xc5\xa1itev. Razli\xc4\x8dne \xc5\xa1tudije so v teku, da bi ugotovili ve\xc4\x8djo zanesljivost in ohranili strukturo. Columbia University izvaja raziskavo na tridimenzionalnem modelu, izdelanem s pomo\xc4\x8djo laserskega skeniranja stavbe v poskusu, da bi ugotovili pomanjkljivosti v stavbi in re\xc5\xa1itve.\n_START_SECTION_\nNotranjost\n_START_PARAGRAPH_\nVe\xc4\x8d kapelic ima ohranjene srednjeve\xc5\xa1ke vitraje, izdelane od 13. so 15. stoletja. V kapelici blizu severnega vhoda, je srednjeve\xc5\xa1ka ura (14. - 15. stoletje), verjetno najstarej\xc5\xa1a v celoti ohranjena in delujo\xc4\x8da mehanska ura v Evropi. V bli\xc5\xbeini je zelo zapletena astronomska ura z gibljivimi figurami, postavljena leta 1866.'